ISLAMSKA ZAJEDNICA U HRVATSKOJ

Islamska gimnazija dr. Ahmeda Smajlovića

Prilaz Safvet-bega Bašagića 1, 10 000 Zagreb

KLASA: 602-03/20-09/116

URBROJ: 251-393-4-20-371

Zagreb, 21. srpnja 2020.g.

30. zu-l-ka’dea 1441. h. g.

Na temelju članka 40. i 41. Zakona o ustanovama (NN 76/93, 29/97, 47/99 i 35/08 i 127/19), članka 126. i 127. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19 i 64/20) (dalje: Zakon), te članka 53. Statuta Islamske gimnazije dr. Ahmeda Smajlovića od 30. siječnja 2019. g./24. džumade-l-evvela 1440. g. (KLASA: 602-03/19-9/14, URBROJ: 251-393-4-19-42), Školski odbor Islamske gimnazije dr. Ahmeda Smajlovića na 40. sjednici održanoj dana 29. lipnja 2020.g. donio je odluku kojom raspisuje

**NATJEČAJ**

**za izbor i imenovanje ravnatelja/ice**

Za ravnatelja/icu škole može biti imenovana osoba koja ispunjava sljedeće nužne uvjete utvrđene člankom 126. Zakona:

1) završen studij odgovarajuće vrste za rad na radnom mjestu nastavnika ili stručnog suradnika u školskoj ustanovi, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij

d) položen stručni ispit za nastavnika ili stručnog suradnika, osim u slučaju iz članka 157. stavaka 1. i 2. Zakona

2) uvjete propisane člankom 106. Zakona

3) najmanje osam godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama

4) poznavanje islamskog prava, arapskog jezika te Kur'ana časnoga.

Dodatne kompetencije koje se vrednuju u postupku izbora ravnatelja, propisane člankom 127. stavka 7. Zakona, su: poznavanje stranog jezika, osnovne digitalne vještine i iskustvo rada na projektima.

Ako kandidat ima stečene navedene kompetencije dužan je u prijavi priložiti odgovarajuću dokumentaciju kojom dokazuje posjedovanje istih (uvjerenje, certifikat, potvrda, svjedodžba ili druga javna isprava). Sadržaj i postupak vrednovanja dodatnih kompetencija uređen je Statutom Islamske gimnazije dr. Ahmeda Smajlovića.

Ravnatelj/ica se imenuje na pet (5) godina.

Uz pisanu i vlastoručno potpisanu prijavu na natječaj, kandidat je obvezan priložiti u izvorniku ili ovjerenom presliku sljedeću dokumentaciju:

* životopis,
* dokaz o državljanstvu,
* diplomu, odnosno dokaz o vrsti i razini stečenog obrazovanja,
* dokaz o stečenim pedagoškim kompetencijama,
* dokaz o položenom stručnom ispitu odnosno dokaz da je osoba oslobođenja obveze polaganja stručnog ispita na temelju članka 157. stavak 1. i 2. Zakona,
* dokaz o radnom iskustvu (potvrda ili elektronički zapis Hrvatskog zavoda za mirovinsko osiguranje, ne stariji od trideset (30) dana u vrijeme, tj. na dan objave natječaja),
* potvrda poslodavca o vrsti i trajanju rada u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, sukladno članku 126. stavku 3. Zakona,
* uvjerenje kojim se dokazuje da ne postoje zakonske zapreke za rad u školskoj ustanovi propisane člankom 106. Zakona (ne starije od trideset (30) dana u vrijeme, tj. na dan objave natječaja).

Uz prijavu na natječaj kandidat je dužan dostaviti Program rada za mandatno razdoblje.

Na natječaj se pod jednakim uvjetima mogu se prijaviti osobe oba spola, sukladno članku 13. Zakona o ravnopravnosti spolova (NN 82/08 i 69/17).

Natječaj se objavljuje u „Narodnim novinama“ – službenom glasniku Republike Hrvatske te na mrežnoj stranici Islamske gimnazije dr. Ahmeda Smajlovića: <http://ss-drasmajlovic-zg.skole.hr/>

Rok za podnošenje prijava na natječaj je osam (8) dana od dana objave natječaja.

Izrazi u ovom natječaju koji imaju rodno značenje odnose se jednako na muški i ženski rod.

Sukladno odredbama Opće uredbe o zaštiti podataka broj 2016/679 i Zakona o provedbi Opće uredbe o zaštiti podataka (NN 42/18), svi dokumenti pristigli na Natječaj u privitku prijave, dostavljeni su slobodnom voljom kandidata. Time se smatra da je svaki kandidat dao privolu za obradu svih podataka Islamskoj gimnaziji dr. Ahmeda Smajlovića isključivo u svrhu provedbe natječajnog postupka.

Pisane prijave na natječaj s dokazima o ispunjavanju uvjeta dostavljaju se poštom u roku od osam (8) dana od dana objave natječaja u zatvorenoj omotnici na adresu: Islamska gimnazija dr. Ahmeda Smajlovića, Prilaz Safvet-bega Bašagića 1, 10000 Zagreb, s naznakom “Natječaj za ravnatelja/icu - ne otvarati.”

Nepravodobne i nepotpune prijave neće se razmatrati.

O rezultatima natječaja kandidati će biti obaviješteni pisanim putem najkasnije u roku četrdesetipet (45) dana od dana isteka roka za podnošenje prijava.

Muftija dr. Aziz ef. Hasanović

predsjednik Školskog odbora